Howe vir Klein Eise hanteer siviele aangeleenthede waar die eis minder as R7000 is. Die howe is bedoel om die hofproses vinniger en goedkoper te maak.
n Bedrag van ongeveer R15 is betaalbaar om van die Hof gebruik te maak, en daar is geen prokureurs betrokke nie, met die gevolg dat daar geen prokureursgelde is nie. As u wil, kan u regsadvies kry voordat u die hof nader. Regsassistente en klerke van die Howe vir Klein Eise sal u kosteloos bystaan.
Individue kan eise in die hof instel, maar maatskappye kan nie.
Enige van die amptelike tale kan in die hof gebruik word.
Die saak word nie deur 'n regter of landdros verhoor nie, maar deur 'n kommissaris, wat elke kant van die saak aanhoor en vrae stel.
Die Hof vir Klein Eise hanteer nie egskeidingsake nie.
Daar is geen appel teen die beslissing van die Hof vir Klein Eise nie, maar as u dink die kommissaris was bevooroordeeld of onbillik, kan u versoek dat die saak hersien word.
Op die vasgestelde datum hof toe gaan met alle tersaaklike dokumente en enige getuies wat u het.
Die verhoor is informeel en eenvoudig, en daar is geen kruisondervraging nie. Die kommissaris sal al die vrae stel en wanneer hy/sy al die partye aangehoor het, 'n besluit neem.
As u meer besonderhede nodig het - die Departement van Justisie het 'n brosjure oor hoe om verrigtinge in die Hof vir Klein Eise aanhangig te maak.
Onbekende staatstaal of akroniem Kyk in die WOORDELYS?